






















I PRIEDAS

PREPARATO CHARAKTERISTIKŲ SANTRAUKA


1.	VAISTINIO PREPARATO PAVADINIMAS

Ampicillin/Sulbactam TZF 500 mg/250 mg milteliai injekciniam ar infuziniam tirpalui
Ampicillin/Sulbactam TZF 1000 mg/500 mg milteliai injekciniam ar infuziniam tirpalui
Ampicillin/Sulbactam TZF 2000 mg/1000 mg milteliai injekciniam ar infuziniam tirpalui


2.	KOKYBINĖ IR KIEKYBINĖ SUDĖTIS

[bookmark: _Hlk191042507]Ampicillin/Sulbactam TZF 500 mg/250 mg: kiekviename flakone yra 500 mg ampicilino (ampicilino natrio druskos pavidalu) ir 250 mg sulbaktamo (sulbaktamo natrio druskos pavidalu).
Bendras natrio kiekis vaistiniame preparate yra maždaug 53,5 mg (2,38 mmol).

Ampicillin/Sulbactam TZF 1000 mg/500 mg: kiekviename flakone yra 1000 mg ampicilino (ampicilino natrio druskos pavidalu) ir 500 mg sulbaktamo (sulbaktamo natrio druskos pavidalu).
Bendras natrio kiekis vaistiniame preparate yra maždaug 107 mg (4,65 mmol).

Ampicillin/Sulbactam TZF 2000 mg/1000 mg: kiekviename flakone yra 2000 mg ampicilino (ampicilino natrio druskos pavidalu) ir 1000 mg sulbaktamo (sulbaktamo natrio druskos pavidalu).
Bendras natrio kiekis vaistiniame preparate yra maždaug 210 mg (9,13  mmol).


3.	FARMACINĖ FORMA

Milteliai injekciniam ar infuziniam tirpalui
Balti ar balkšvi milteliai. Paruošto tirpalo pH yra 8,0–10,0.


4.	KLINIKINĖ INFORMACIJA

4.1	Terapinės indikacijos

Ampicilinui ir sulbaktamui jautrių bakterijų sukeltų infekcinių ligų gydymas suaugusiesiems, paaugliams ir vaikams nuo gimimo (žr. 5.1 skyrių):
· viršutinių ir apatinių kvėpavimo takų infekcinės ligos, įskaitant sinusitą (nustačius tinkamą diagnozę), vidurinės ausies uždegimą, epiglotitą ir bakterinę pneumoniją;
· šlapimo takų infekcinės ligos (pielonefritas);
· pilvo ertmės infekcinės ligos, įskaitant peritonitą, cholecistitą, endometritą ir bakterinį mažojo dubens uždegimą;
· odos ir minkštųjų audinių infekcinės ligos;
· pacientų, kuriems pasireiškė bakteriemija, susijusi su bet kuria iš pirmiau išvardytų infekcinių ligų arba įtariama, kad ji su jomis susijusi, gydymas.
· 

Pooperacinių žaizdų infekcijų profilaktika po pilvo ir dubens ertmės operacijų, pvz., cezario pjūvio operacijos.

Atkreiptinas dėmesys, kad ampicilinas / sulbaktamas neveikia Pseudomonas aeruginosa.

Reikia atsižvelgti į oficialias vietines tinkamo antimikrobinių vaistinių preparatų vartojimo rekomendacijas.

4.2	Dozavimas ir vartojimo metodas

Ampicillin/Sulbactam TZF galima vartoti į veną arba į raumenis. 

Dozavimas

Parenkant Ampicillin/Sulbactam TZF dozę konkrečiai infekcinei ligai gydyti, reikia atsižvelgti į:
· tikėtinus sukėlėjus ir jų numatomą jautrumą antibakteriniams preparatams; 
· infekcinės ligos sunkumą ir lokalizaciją; 
· paciento amžių, kūno svorį ir inkstų funkciją, kaip nurodyta toliau.

Ampicilinui / sulbaktamui jautrių bakterijų sukeltų infekcinių ligų gydymas:

Suaugusiesiems ir paaugliams, sveriantiems 40 kg arba daugiau:
1,5 g (1 g ampicilino / 0,5 g sulbaktamo) – 12 g (8 g ampicilino / 4 g sulbaktamo) Ampicillin/Sulbactam TZF paros dozė, atsižvelgiant į infekcinės ligos sunkumą, padalyta į atitinkamas vienkartines dozes, vartojamas kas 6–8 valandas, o esant lengvesnėms infekcinėms ligoms – kas 12 valandų; negalima viršyti 12 g (8 g ampicilino / 4 g sulbaktamo) paros dozės.
Vartojant pirmiau nurodytas didesnes dozes, tiekiamos 3 g (2 g ampicilino / 1 g sulbaktamo) stiprumo vaisto formos.

Paaugliams, sveriantiems mažiau kaip 40 kg, vaikams, kūdikiams ir naujagimiams:
Paaugliams, sveriantiems mažiau kaip 40 kg, vaikams, kūdikiams ir naujagimiams nuo 2 savaičių amžiaus paprastai skiriama 150 mg/kg kūno svorio paros dozė (atitinkanti 100 mg/kg per parą ampicilino ir 50 mg/kg/per parą sulbaktamo), padalyta į atskiras dozes, vartojamas kas 6 arba 8 valandas.
Pirmosios gyvenimo savaitės naujagimiams (ypač neišnešiotiems) rekomenduojama 75 mg/kg kūno svorio paros dozė (atitinkanti 50 mg/kg/per parą ampicilino ir 25 mg/kg/per parą sulbaktamo), padalyta į 2 atskiras dozes, vartojamas kas 12 valandų.
Didžiausia dozė vaikams sunkių infekcinių ligų atveju yra 300 mg/kg per parą (200 mg ampicilino / 100 mg sulbaktamo).

Chirurginių infekcijų profilaktika:
Chirurginių infekcijų profilaktikai anestezijos indukcijos metu skiriama 1,5–3 g (1 g ampicilino / 0,5 g sulbaktamo–2 g ampicilino / 1 g sulbaktamo) Ampicillin/Sulbactam TZF. Šias dozes galima kartoti kas 6–8 valandas. Gydymas paprastai nutraukiamas po 24 valandų, išskyrus atvejus, kai yra terapinių indikacijų tęsti gydymą Ampicillin/Sulbactam TZF.

Ypatingos populiacijos

Sutrikusi inkstų funkcija:
Pacientams, kuriems yra sunkus inkstų funkcijos sutrikimas (kreatinino klirensas ≤ 30 ml/min.), sulbaktamo ir ampicilino eliminacija yra panaši. Tokiems pacientams Ampicillin/Sulbactam TZF dozavimo intervalus reikia ilginti laikantis įprastų ampicilino vartojimo rekomendacijų.

Sutrikusi kepenų funkcija:
Pacientams, kurių kepenų funkcija sutrikusi, dozės koreguoti nereikia.

Dializuojami pacientai:
Hemodializės metu ampicilinas ir sulbaktamas iš kraujotakos šalinami vienodai. Todėl Ampicillin/Sulbactam TZF reikia vartoti iš karto po dializės, o vėliau – kas 48 valandas iki kitos dializės procedūros.

Senyvi pacientai:
Jeigu nėra inkstų funkcijos nepakankamumo, senyviems pacientams Ampicillin/Sulbactam TZF dozės koreguoti nereikia.

Gydymo trukmė:
Gydymo trukmė priklauso nuo infekcinės ligos eigos. Gydymas paprastai trunka nuo 5 iki 14 parų, tačiau prireikus gali būti tęsiamas ilgiau. Išnykus karščiavimui ir kitiems klinikiniams bakterinės infekcijos požymiams, Ampicillin/Sulbactam TZF reikia vartoti dar 2 paras.
Gydant hemolizinių streptokokų sukeltą infekcinę ligą, siekiant išvengti ūminio reumatinio karščiavimo ir glomerulonefrito, gydymas turi trukti ne trumpiau kaip 10 parų.

Vartojimo metodas
Ampicillin/Sulbactam TZF vaistinio preparato tirpalą galima leisti į raumenis arba į veną injekcijos arba infuzijos būdu.
Injekciją į raumenis reikia atlikti giliai į stambų raumenį. Siekiant sumažinti injekcijos sukeliamą skausmą, tirpalui ruošti galima vartoti sterilų 0,5 % bevandenio lidokaino hidrochlorido tirpalą.
Ampicilino / sulbaktamo, vartojamo injekcijos į raumenis būdu, saugumas ir veiksmingumas vaikų populiacijoje neištirti. Injekcijos į raumenis vaikams gali būti skiriamos, tačiau jų reikėtų vengti.
Injekciją į veną reikia suleisti lėtai, ne greičiau kaip per 3 minutes.
Infuziją į veną reikia suleisti per 15–30 minučių.

Vaistinio preparato tirpinimo ir skiedimo prieš vartojant instrukcija pateikiama 6.6 skyriuje.

4.3	Kontraindikacijos

Padidėjęs jautrumas veikliosioms medžiagoms arba penicilinams. Reikia atkreipti dėmesį, kad taip pat gali pasireikšti kryžminė alergija cefalosporinams.
Ampicillin/Sulbactam TZF taip pat negalima vartoti pacientams, sergantiems infekcine mononukleoze arba limfoleukemija, kadangi tokiems pacientams dažniau pasireiškia į tymus panašios odos reakcijos.

Jeigu vaistinis preparatas vartojamas į raumenis ir vartojamas lidokainas, reikia atsižvelgti į lidokaino kontraindikacijas.

4.4	Specialūs įspėjimai ir atsargumo priemonės

Padidėjusio jautrumo reakcijų rizika yra didesnė pacientams, sergantiems alerginėmis ligomis, pvz., šienlige, dilgėline arba bronchine astma.

Kaip ir vartojant kitus penicilinus, gydymas Ampicillin/Sulbactam TZF kartais gali sukelti anafilaksinį šoką. Tokios reakcijos rizika ypač didelė pacientams, kuriems yra padidėjęs jautrumas penicilinams arba sergantiems kitomis alerginėmis ligomis. Todėl prieš pradedant gydymą Ampicillin/Sulbactam TZF reikia nustatyti, ar pacientui nėra padidėjusio jautrumo penicilinams, cefalosporinams arba kitoms medžiagoms.

Jei pasireiškia alerginė reakcija, Ampicillin/Sulbactam TZF vartojimą būtina nutraukti. Pasireiškus sunkioms anafilaksinėms reakcijoms, būtina skirti epinefrino. Prireikus taip pat turi būti taikoma deguonies terapija, į veną leidžiami gliukokortikosteroidai ir užtikrinamas kvėpavimo takų praeinamumas (jei reikia, atliekama intubacija).

Gauta pranešimų apie sunkias odos reakcijas, tokias kaip toksinė epidermio nekrolizė (TEN), Stivenso-Džonsono (angl. Stevens-Johnson) sindromas (SJS), eksfoliacinis dermatitas, daugiaformė eritema ir ūminė generalizuota egzanteminė pustuliozė (AGEP), pacientams, gydomiems ampicilinu / sulbaktamu. Jei pasireiškia sunki odos reakcija, Ampicillin/Sulbactam TZF vartojimą būtina nutraukti ir pradėti atitinkamą gydymą (žr. 4.8 skyrių).

Būtina atidžiai stebėti, ar neatsiranda atsparių mikroorganizmų, įskaitant grybelius, sukeltų infekcijų. Pasireiškus superinfekcijai, vaistinio preparato vartojimą reikia nutraukti ir (arba) paskirti tinkamą gydymą.

Kartu vartojant antibiotikų ir gliukokortikosteroidų, reikia laikytis atsargumo priemonių dėl sumažėjusio atsparumo infekcijoms galimos superinfekcijos.

Apie su Clostridioides difficile susijusį viduriavimą (angl. Clostridioides difficile associated diarrhea, CDAD) buvo pranešta vartojant beveik visus antibiotikus, įskaitant ampiciliną / sulbaktamą. Sutrikimo sunkumas gali būti nuo lengvo viduriavimo iki gyvybei pavojingo kolito. Gydymas antibakteriniais vaistiniais preparatais veikia normalią gaubtinės žarnos mikroflorą, todėl pradeda daugintis Clostridioides difficile.
Clostridioides difficile gamina toksinus A ir B, kurie prisideda prie su C. difficile susijusio viduriavimo (CDAD) vystymosi. Hipertoksinus gaminančios Clostridioides difficile padermės didina sergamumą ir mirtingumą, nes šios infekcijos gali būti atsparios antimikrobiniam gydymui, todėl gali prireikti kolektomijos. CDAD galimybę reikia apsvarstyti visiems pacientams, kuriems po gydymo antibiotikais pasireiškia viduriavimas. Būtina kruopščiai surinkti medicininę anamnezę, nes gauta pranešimų apie CDAD atvejus, pasireiškusius praėjus daugiau nei dviem mėnesiams po antibakterinių vaistinių preparatų vartojimo.
Esant sunkiam ir užsitęsusiam viduriavimui, Ampicillin/Sulbactam TZF vartojimą būtina nedelsiant nutraukti ir pradėti tinkamą gydymą (pvz., geriamuoju vankomicinu). Peristaltiką slopinantys vaistiniai preparatai yra kontraindikuotini.

Naujagimiams, kūdikiams ir jaunesniems kaip 2 metų vaikams vartojimą į raumenis reikėtų apsvarstyti tik tuo atveju, jeigu nesitikima pageidaujamo poveikio vartojant kitais būdais.

Buvo vaistinio preparato sukelto kepenų pažeidimo, pvz., cholestazinio hepatito ir geltos, atvejų, susijusių su ampicilino / sulbaktamo vartojimu. Pacientams reikia patarti kreiptis į gydytoją, jei atsiranda kepenų ligos požymių ir simptomų (žr. 4.8 skyrių).

Ilgalaikio gydymo metu rekomenduojama stebėti kepenų, inkstų ir kraujodaros sistemos funkciją, ypač neišnešiotiems ir naujagimiams bei mažiems vaikams.

Siekiant išvengti atsparumo išsivystymo ir nepageidaujamo poveikio pasireiškimo, ampicilino ir sulbaktamo derinį galima vartoti tik tais atvejais, kai vienos veikliosios medžiagos veiksmingumas yra nepakankamas.

Ampicillin/Sulbactam TZF sudėtyje yra natrio (žr. 2 skyrių). Į tai reikia atsižvelgti pacientams, kurių inkstų funkcija sutrikusi, ir pacientams, kuriems kontroliuojamas natrio kiekis maiste.

Ampicillin/Sulbactam TZF 500 mg/250 mg:
Šio vaistinio preparato flakone yra maždaug 53,5 mg (2,38 mmol) natrio, tai atitinka 2,68 % didžiausios PSO rekomenduojamos paros normos suaugusiesiems, kuri yra 2 g natrio.

Ampicillin/Sulbactam TZF 1000 mg/500 mg:
Šio vaistinio preparato flakone yra maždaug 107 mg (4,65 mmol) natrio, tai atitinka 5,35 % didžiausios PSO rekomenduojamos paros normos suaugusiesiems, kuri yra 2 g natrio.

Ampicillin/Sulbactam TZF 2000 mg/1000 mg:
Šio vaistinio preparato flakone yra maždaug 210 mg (9,13 mmol) natrio, tai atitinka 10,5 % didžiausios PSO rekomenduojamos paros normos suaugusiesiems, kuri yra 2 g natrio.

Didžiausioje šio vaistinio preparato 12 g paros dozėje (8 g ampicilino ir 4 g sulbaktamo natrio druskos) (žr. 4.2 skyrių) yra 920,8 mg natrio, tai atitinka 46 % PSO rekomenduojamos didžiausios suaugusiųjų paros normos. Šis vaistinis preparatas priskiriamas didelio natrio kiekio vaistiniams preparatams. Į šio vaistinio preparato sudėtyje esantį natrio kiekį reikia atsižvelgti pacientams, kurių inkstų funkcija sutrikusi, ir pacientams, kuriems kontroliuojamas natrio kiekis maiste.

Apskaičiuojant bendrą praskiesto vaistinio preparato natrio kiekį, reikia atsižvelgti į tirpiklio sudėtyje esantį natrio kiekį (žr. 6.6 skyrių). Išsami informacija apie skiedimui naudojamo tirpalo sudėtyje esantį natrio kiekį pateikta naudojamo tirpiklio preparato charakteristikų santraukoje.

Į tai reikia atsižvelgti.

Poveikis laboratorinių tyrimų rezultatams
Nustatyta klaidingai teigiamų nefermentinių gliukozės šlapime tyrimų metodų (Fehlingo mėginio, Benedikto gliukozės mėginio, Clinitest®) rezultatų. Tokiais atvejais gliukozės kiekį reikia nustatyti fermentiniu metodu. Urobilinogeno tyrimų rezultatai taip pat gali būti netikslūs.

4.5	Sąveika su kitais vaistiniais preparatais ir kitokia sąveika

Toliau išvardyti kartu su Ampicillin/Sulbactam TZF vartojami vaistiniai preparatai gali daryti įtaką Ampicillin/Sulbactam TZF poveikiui arba Ampicillin/Sulbactam TZF gali daryti įtaką jų poveikiui.

Acetilsalicilo rūgštis, indometacinas ir fenilbutazonas lėtina penicilinų šalinimą.

Probenecidas:
Probenecidas sumažina kartu vartojamų ampicilino ir sulbaktamo sekreciją per inkstus, todėl padidėja ir ilgiau išlieka jų koncentracija kraujo serume, pailgėja pusinės eliminacijos laikas ir padidėja toksinio poveikio rizika. Šis poveikis taip pat gali būti naudojamas gydant kai kurias ligas, siekiant pailginti veikliųjų medžiagų koncentracijos serume išlikimą arba poveikio trukmę.

Antikoaguliantai:
Parenteriniu būdu vartojami penicilinai gali sukelti trombocitų agregacijos ir kraujo krešėjimo tyrimų pokyčius. Toks poveikis gali papildyti antikoaguliantų poveikį.

Metotreksatas:
Kartu su penicilinais vartojamo metotreksato klirensas sumažėja ir toks poveikis sustiprina toksinį metotreksato poveikį. Pacientus reikia atidžiai stebėti. Gali prireikti padidinti leukovorino (folio rūgšties) dozę ir ilginti vartojimo laikotarpį.

Alopurinolis:
Kartu vartojant alopurinolio ir ampicilino, reikšmingai padidėja odos išbėrimo dažnis, palyginti su vien ampicilino vartojimu.

Aminoglikozidai:
Ampiciliną sumaišius su aminoglikozidais in vitro, pastebėtas reikšmingas abiejų medžiagų aktyvumo sumažėjimas. Jei būtina kartu vartoti vaistinius preparatus, priklausančius šioms antibiotikų grupėms, injekcijas būtina atlikti skirtingose vietose ir ne trumpesniu kaip 1 valandos intervalu (žr. 6.2 skyrių).

Bakteriostatiniai vaistiniai preparatai:
Derinant su bakteriostatiniais chemoterapiniais preparatais (pvz., tetraciklinais, eritromicinu, chloramfenikoliu arba sulfonamidais), gali pasireikšti antibiotikų antagonizmas; todėl, jei įmanoma, tokio derinio reikia vengti.

Poveikis laboratorinių tyrimų rodmenims (nėščioms moterims)
Nėščioms moterims pavartojus ampicilino, buvo stebėtas laikinas konjuguotų estrogenų, estriolio gliukuronido, konjuguoto estrono ir estradiolio koncentracijos plazmoje sumažėjimas. Toks poveikis gali pasireikšti ir vartojant ampiciliną / sulbaktamą.

4.6	Vaisingumas, nėštumo ir žindymo laikotarpis

Nėštumas
Sulbaktamas ir ampicilinas prasiskverbia pro placentos barjerą. Gydymo ampicilinu / sulbaktamu saugumas nėštumo metu dar nėra galutinai nustatytas. Nors tyrimų su gyvūnais metu apsigimimų arba toksinio poveikio vaisiui požymių nenustatyta, Ampicillin/Sulbactam TZF nėštumo laikotarpiu galima vartoti tik atidžiai įvertinus naudos ir rizikos santykį.

Žindymas
Nedidelės sulbaktamo (maždaug 0,13–2,8 mg/l) ir ampicilino (maždaug 0,11–3 mg/l) koncentracijos išsiskiria į gydytų moterų pieną. Gydymas ampicilinu / sulbaktamu žindyvei kūdikiui gali sukelti nepageidaujamą poveikį, pvz., viduriavimą. Ampiciliną / sulbaktamą žindymo laikotarpiu galima vartoti tik atidžiai įvertinus naudos ir rizikos santykį.

Vaisingumas
Poveikio reprodukcijai tyrimų su gyvūnais metu sulbaktamo ir ampicilino neigiamo poveikio vaisingumui ar vaisiui nenustatyta.

4.7	Poveikis gebėjimui vairuoti ir valdyti mechanizmus

Ampicillin/Sulbactam TZF poveikis gebėjimui vairuoti ir valdyti mechanizmus nežinomas.

Vis dėlto pacientus reikia įspėti, kad retai pasireiškiantis nepageidaujamas poveikis, pvz., svaigulys, nuovargis arba mieguistumas, gali susilpninti jų reakciją.

4.8	Nepageidaujamas poveikis

Kadangi Ampicillin/Sulbactam TZF sudėtyje yra ampicilino ir sulbaktamo, gali pasireikšti toks pat nepageidaujamo poveikio pobūdis ir dažnis, kaip žinoma vartojant abi šias veikliąsias medžiagas.

Nepageidaujamos reakcijos pagal organų sistemų klases ir jų poveikio dažnis apibūdinamas taip: labai dažnas (≥ 1/10), dažnas (nuo ≥ 1/100 iki < 1/10), nedažnas (nuo ≥ 1/1 000 iki < 1/100), retas (nuo ≥ 1/10 000 iki < 1/1 000), labai retas (< 1/10 000) ir nežinomas (negali būti apskaičiuotas pagal turimus duomenis).

	Hiperbilirubinemija (žr. 4.4 skyrių)
	
	
	
	Cholestazinis hepatitas
Cholestazė
Gelta (žr. 4.4 skyrių)
Kepenų funkcijos sutrikimas

	Odos ir poodinio audinio sutrikimai
	
	Odos išbėrimas
Niežėjimas Kitos odos reakcijos
	
	
	Toksinė epidermio nekrolizė
Stivenso-Džonsono (Stevens-Johnson) sindromas
Eksfoliacinis dermatitas (žr. 4.4 skyrių)
Daugiaformė eritema
Ūminė generalizuota egzanteminė pustuliozė
Angioneurozinė edema
Dilgėlinė

	Skeleto, raumenų ir jungiamojo audinio sutrikimai
	
	
	Sąnarių skausmas
	
	

	Inkstų ir šlapimo takų sutrikimai
	
	
	
	
	Tubulointersticinis nefritas

	Bendrieji sutrikimai ir vartojimo vietos pažeidimai
	Skausmas injekcijos vietoje
	Nuovargis
Bendrasis negalavimas
	
	
	Reakcija injekcijos vietoje

	Tyrimai
	Padidėjęs transaminazių (ALT, AST) aktyvumas (žr. 4.4 skyrių)
	
	
	
	Laikinas ir nedidelis kreatinfosfokinazės (KFK) aktyvumo padidėjimas



Pranešimas apie įtariamas nepageidaujamas reakcijas
Svarbu pranešti apie įtariamas nepageidaujamas reakcijas, pastebėtas po vaistinio preparato registracijos, nes tai leidžia nuolat stebėti vaistinio preparato naudos ir rizikos santykį. Sveikatos priežiūros ar farmacijos specialistai turi pranešti apie bet kokias įtariamas nepageidaujamas reakcijas, užpildę ir pateikę pranešimo formą Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/ nurodytais būdais.

4.9	Perdozavimas

Duomenų apie ūminį ampicilino ir sulbaktamo toksinį poveikį žmonėms yra nedaug. Perdozavus ampicilino / sulbaktamo, galima tikėtis dažnesnio 4.8 skyriuje aprašyto poveikio pasireiškimo. Reikia atsižvelgti į tai, kad didelė betalaktaminių antibiotikų koncentracija smegenų skystyje gali sukelti neurologinius sutrikimus, įskaitant traukulius. Pasireiškus traukuliams, prireikus rekomenduojama sedacija diazepamu. Kadangi tiek ampicilinas, tiek sulbaktamas šalinami hemodializės būdu, pacientams, kurių inkstų funkcija sutrikusi, perdozavimo atveju ši procedūra gali paspartinti jų eliminaciją.


5.	FARMAKOLOGINĖS SAVYBĖS

5.1 	Farmakodinaminės savybės

Farmakoterapinė grupė – sisteminio vartojimo antibakterinės medžiagos, betalaktaminiai antibakteriniai vaistiniai preparatai, penicilinai, penicilinų deriniai, įskaitant betalaktamazių inhibitorius, ATC kodas – J01CR01.

Veikimo mechanizmas
Ampicilino veikimo mechanizmas grindžiamas bakterijų ląstelių sienelių sintezės slopinimu (augimo fazėje), blokuojant peniciliną jungiančius baltymus (angl. penicillin-binding proteins, PBP), pavyzdžiui, transpeptidazes. Dėl to pasireiškia baktericidinis poveikis.
Ampiciliną vartojant kartu su sulbaktamu, tam tikrų betalaktamazių sukeliamas jo inaktyvavimas yra slopinamas. Sulbaktamas apsaugo ampiciliną nuo skilimo, kurį sukelia dauguma stafilokokų betalaktamazių, taip pat kai kurios plazmidžių koduojamos betalaktamazės (pvz., TEM, OXA, SHV, CTX-M) ir tam tikros gramneigiamų bakterijų chromosomų koduojamos betalaktamazės. Šių betalaktamazių randama, pvz., Escherichia coli, Klebsiella spp., Proteus mirabilis ir Haemophilus influenzae. Ampicilino antibakterinio veikimo spektras išplečiamas ir apima bakterijas, kurių betalaktamazes gali slopinti sulbaktamas.

Farmakokinetikos ir farmakodinamikos ryšys
Veiksmingumas paprastai priklauso nuo laiko, per kurį veikliosios medžiagos ampicilino koncentracija viršija mikroorganizmo sukėlėjo minimalią slopinamąją koncentraciją (MSK).

Atsparumo mechanizmai
Atsparumas ampicilinui / sulbaktamui gali būti pagrįstas šiais mechanizmais:
· inaktyvinimu betalaktamazėmis: ampicilinas / sulbaktamas nėra pakankamai veiksmingas prieš betalaktamazes gaminančias bakterijas, kurių betalaktamazių neslopina sulbaktamas; 
· sumažėjusiu PBP afinitetu ampicilinui: įgytas pneumokokų ir kitų streptokokų atsparumas ampicilinui / sulbaktamui grindžiamas esamų PBP modifikacijomis dėl mutacijų. Meticilinui (oksacilinui) atsparūs stafilokokai yra atsparūs ampicilinui ir visiems kitiems betalaktaminiams antibiotikams dėl papildomo PBP, pasižyminčio sumažėjusiu afinitetu šioms medžiagoms, susidarymo; 
· gramneigiamų bakterijų atveju dėl nepakankamo ampicilino prasiskverbimo per išorinę ląstelės sienelę gali būti nepakankamai slopinami PBP; 
· ampicilinas gali būti aktyviai pašalinamas iš ląstelės per aktyviojo šalinimo (angl. efflux) siurblius. 
Top of Form
Bottom of Form

Tarp ampicilino / sulbaktamo ir penicilinų, cefalosporinų bei kitų betalaktamų / betalaktamazių inhibitorių derinių pasireiškia dalinis arba visiškas kryžminis atsparumas.

Jautrumo tyrimo ribinės vertės
Europos jautrumo antimikrobinėms medžiagoms tyrimų komitetas (EUCAST) nustatė ampicilino ir sulbaktamo derinio jautrumo tyrimų interpretavimo kriterijus – minimalią slopinamąją koncentraciją (MSK). Jos pateikiamos čia: https://www.ema.europa.eu/documents/other/minimum-inhibitory-concentration-mic-breakpoints_en.xlsx 

Įgyto atsparumo paplitimas
Atskirų mikroorganizmų rūšių įgyto atsparumo paplitimas įvairiose geografinėse vietovėse ir skirtingu laikotarpiu gali skirtis. Todėl, ypač tinkamam sunkių infekcijų gydymui, būtina atsižvelgti į vietinę informaciją apie atsparumo situaciją. Jei vietinis atsparumo paplitimas yra toks, kad kyla abejonių dėl ampicilino ir sulbaktamo veiksmingumo, reikia kreiptis į specialistą dėl gydymo rekomendacijų. Ypač sunkių infekcijų arba nesėkmingo gydymo atveju būtina atlikti mikrobiologinę diagnostiką – nustatyti sukėlėją ir jo jautrumą ampicilinui ir sulbaktamui.

Įgyto atsparumo paplitimas Vokietijoje remiantis pastarųjų 5 metų nacionalinių atsparumo stebėsenos projektų ir tyrimų duomenimis (2025 m. gegužės mėn. duomenys):

	Dažniausiai jautrios rūšys

	Gramteigiami aerobai

	Enterococcus faecalis

	Gardnerella vaginalis °

	Staphylococcus aureus

	Staphylococcus aureus (meticilinui jautrūs štamai) £ °

	Streptococcus agalactiae °

	Streptococcus pneumoniae °

	Streptococcus pyogenes °

	Viridans streptococci grupė °^

	Gramneigiami aerobai

	Citrobacter koseri °

	Haemophilus influenzae

	Moraxella catarrhalis ϴ°

	Neisseria gonorrhoeae°

	Anaerobai

	Bacteroides fragilis °

	Fusobacterium nucleatum °

	Fusobacterium necrophorum

	Prevotella spp.°

	Rūšys, kurių įgytas atsparumas gali kelti problemų vartojant vaistinį preparatą

	Gramteigiami aerobai

	Enterococcus faecium +

	Staphylococcus epidermidis +

	Staphylococcus haemolyticus +

	Staphylococcus hominis +

	Gramneigiami aerobai

	Acinetobacter baumannii

	Escherichia coli

	Klebsiella oxytoca

	Klebsiella pneumoniae

	Proteus mirabilis

	Proteus vulgaris

	Natūraliai atsparios rūšys

	Gramteigiami aerobai

	Staphylococcus aureus (meticilinui atsparūs štamai)

	Gramneigiami aerobai

	Citrobacter freundii

	Enterobacter cloacae

	Legionella pneumophila

	Morganella morganii

	Pseudomonas aeruginosa

	Serratia marcescens

	Stenotrophomonas maltophilia

	Kitos rūšys

	Chlamydia spp.

	Mycoplasma spp.

	Ureaplasma urealyticum


°	Šios lentelės paskelbimo metu aktualių duomenų nebuvo. Jautrumas nustatytas remiantis pirmine literatūra, standartiniais informacijos šaltiniais ir gydymo gairėmis.
£   Visi meticilinui atsparūs stafilokokai yra atsparūs ampicilinui / sulbaktamui.
+	Bent viename regione atsparumo dažnis yra didesnis kaip 50 %.
^	Bendrinis nevienalytės streptokokų rūšių grupės pavadinimas. Atsparumo dažnis gali skirtis priklausomai nuo esančių streptokokų rūšių.
ϴ	Aktualių duomenų nėra; tyrimuose (senesniuose nei 5 metų) nurodoma, kad atsparių štamų dalis yra < 10 %.

5.2	Farmakokinetinės savybės

Absorbcija / Pasiskirstymas
Po ampicilino / sulbaktamo suleidimo į veną arba į raumenis, susidaro didelė koncentracija serume. Suleidus į veną susidaro didesnė didžiausia koncentracija serume negu suleidus į raumenis, nors ampicilino / sulbaktamo biologinis prieinamumas vartojant į raumenis yra beveik visiškas. Be to, ampicilinas ir sulbaktamas greitai pasiskirsto įvairiuose audiniuose (įskaitant kaulų ir kremzlių audinį), organizmo skysčiuose (įskaitant sinovinį skystį) ir išskyrose. Į galvos ir nugaros smegenų skystį prasiskverbia mažai, išskyrus atvejus, kai smegenų dangalai yra apimti uždegimo.

Biotransformacija
Iki šiol sulbaktamo ir ampicilino metabolitų nenustatyta.

Eliminacija
Sulbaktamo ir ampicilino pusinės eliminacijos laikas jaunų suaugusiųjų organizme yra maždaug 1 valanda. Vyresniems kaip 65 metų pacientams pusinės eliminacijos laikas yra maždaug 2–3 valandos. 1–1½ metų vaikams pusinės eliminacijos laikas yra tik šiek tiek trumpesnis (apie 50 minučių), tačiau naujagimiams ir neišnešiotiems kūdikiams jis yra reikšmingai ilgesnis (8–9 valandos). Maždaug 80 % abiejų medžiagų per 8 valandas po vienkartinės sulbaktamo / ampicilino dozės pavartojimo nepakitusios formos išsiskiria per inkstus.

Kartu vartojami sulbaktamas ir ampicilinas nesukelia kliniškai reikšmingų abiejų medžiagų kinetinių parametrų pokyčių, palyginti su kiekvieno vaistiniu preparato vartojimu atskirai.

5.3	Ikiklinikinių saugumo tyrimų duomenys

Sulbaktamo ir ampicilino / sulbaktamo subslenkstinio toksinio poveikio tyrimai buvo atlikti su žiurkėmis ir šunimis; sulbaktamo arba ampicilino / sulbaktamo buvo skiriama į veną, po oda arba per burną laikotarpiu nuo 17 dienų iki 10 savaičių. Lėtinio sulbaktamo ir ampicilino / sulbaktamo toksinio poveikio tyrimai taip pat buvo atlikti su žiurkėmis ir šunimis. Sulbaktamo arba ampicilino / sulbaktamo buvo leidžiama po oda 6 mėnesius. Skiriant sulbaktamo buvo stebėtas poveikis kepenims. Be padidėjusio kepenų fermentų (AST, ALT, LDH) aktyvumo, kepenyse taip pat buvo nustatytas nuo dozės, laiko ir lyties priklausomas glikogeno kaupimasis, kuris, kaip nustatyta, buvo grįžtamas nutraukus vaistinio preparato skyrimą. Šio glikogeno kaupimosi nebuvo galima susieti su jokia žinoma glikogeno kaupimosi liga.
Nesitikima, kad toks poveikis pasireikštų žmonėms vartojant gydomąsias dozes ir pasiekiant atitinkamą koncentraciją kraujo plazmoje santykinai trumpų kombinuotojo gydymo ampicilinu / sulbaktamu laikotarpių metu. Šių tyrimų metu sulbaktamas nesukėlė reikšmingų gliukozės metabolizmo pokyčių. Ampicilino / sulbaktamo vartojimas cukriniu diabetu sergantiems pacientams taip pat neturėjo kliniškai reikšmingo poveikio gliukozės prieinamumui, kai gydymo trukmė buvo ilgesnė kaip 2 savaitės. Remiantis tyrimų su gyvūnais duomenimis, didžiausia Ampicillin/Sulbactam TZF paros dozė žmonėms neturi viršyti 12 g, t. y. 4 g sulbaktamo.

Sulbaktamas ir ampicilinas įvairių tyrimų metu neparodė jokio reikšmingo mutageninio poveikio. Ilgalaikiai tyrimai su gyvūnais, siekiant įvertinti kancerogeniškumą, nebuvo atlikti.
Pelių ir žiurkių reprodukcijos tyrimai buvo atlikti skiriant didesnes dozes negu skiriamos žmonėms. Vaisingumo sutrikimo ar žalingo poveikio vaisiui požymių nenustatyta.


6.	FARMACINĖ INFORMACIJA

6.1	Pagalbinių medžiagų sąrašas

Nėra.

6.2	Nesuderinamumas

Sulbaktamo natrio druska yra suderinama su dauguma intraveninių tirpalų, tačiau ampicilino natrio druska, taigi ir Ampicillin/Sulbactam TZF, yra mažiau stabili tirpaluose, kuriuose yra angliavandenių, todėl vaistinio preparato negalima maišyti su kraujo produktais ar baltymų hidrolizatais.

Ampicilinas, taigi ir Ampicillin/Sulbactam TZF, yra nesuderinamas su aminoglikozidais, todėl jų negalima maišyti toje pačioje talpyklėje.

6.3	Tinkamumo laikas

2 metai
Atidarytas flakonas ir paruoštas tirpalas
Koncentruotą injekcinį tirpalą, skirtą leisti į raumenis, reikia suvartoti per 1 valandą po paruošimo.
Injekcinio arba infuzinio tirpalo, skirto leisti į veną, stabilumas priklauso nuo naudojamo skiediklio ir laikymo temperatūros.

	
Skiediklis
	Galutinė koncentracija (mg/ml)
	Pakavimo medžiaga
	Stabilumo trukmė po paruošimo (val.)

	
	
	
	Temperatūra (°C)

	
	
	
	5 (°C)
	25 (°C)

	
Injekcinis vanduo
	375 (250/125)
	Stiklas
	-
	Iš karto po paruošimo

	
	187,5 (125/62,5)
	
	-
	Iš karto po paruošimo

	
	30 (20/10)
	Poliolefinai
	1
	-

	Injekcinis vanduo
(prieš paruošimą ištirpinant 3,2 ml arba 6,4 ml injekcinio vandens)
	45 (30/15)
	Poliolefinai
	1
	Iš karto po paruošimo

	0,5 % lidokaino hidrochlorido injekcinis tirpalas
	375 (250/125)
	Stiklas
	Iš karto po paruošimo 

	
	187,5 (125/62,5)
	
	Iš karto po paruošimo 

	0,9 % natrio chlorido tirpalas
	375 (250/125)
	Stiklas
	-
	Iš karto po paruošimo

	
	187,5 (125/62,5)
	
	Iš karto po paruošimo

	
	30 (20/10)
	Poliolefinai
	Iš karto po paruošimo
	-

	0,9 % natrio chlorido tirpalas
(prieš paruošimą ištirpinant 3,2 ml arba 6,4 ml injekcinio vandens)
	45 (30/15)
	Poliolefinai
	Iš karto po paruošimo

	Ringerio laktato tirpalas
(prieš paruošimą ištirpinant 3,2 ml arba 6,4 ml injekcinio vandens)
	45 (30/15)
	Poliolefinai
	1
	Iš karto po paruošimo



Cheminis ir fizinis paruošto vartoti vaistinio preparato stabilumas nustatytas pirmiau pateiktoje lentelėje nurodytą laiką ir laikymo sąlygomis. Negalima šaldyti.

Mikrobiologiniu požiūriu vaistinį preparatą reikia vartoti nedelsiant, nebent atidarymo, tirpinimo ar skiedimo metodas pašalina mikrobinės taršos riziką.
Jeigu vaistinis preparatas nevartojamas iš karto, už tinkamą laikymo trukmę ir sąlygas po paruošimo atsako vartotojas.

6.4	Specialios laikymo sąlygos

Šiam vaistiniam preparatui specialių laikymo sąlygų nereikia.
Paruošto vaistinio preparato laikymo sąlygos pateikiamos 6.3 skyriuje.

6.5	Talpyklės pobūdis ir jos turinys

Bespalviai, skaidrūs, III tipo natrio-kalcio-silikatinio stiklo flakonai, kurių nominalus tūris yra 20 ml. Flakonai užkimšti chlorbutilo gumos kamščiu su aliuminio dangteliu. 
Kartono dėžutėje yra 1 flakonas, 10 flakonų arba 50 flakonų.

Gali būti tiekiamos ne visų dydžių pakuotės.

[bookmark: OLE_LINK1]6.6	Specialūs reikalavimai atliekoms tvarkyti ir vaistiniam preparatui ruošti

Prieš vartojimą tirpalą reikia apžiūrėti. Galima vartoti tik skaidrų tirpalą, kuriame praktiškai nėra dalelių.
Nesuvartotą vaistinį preparatą ar atliekas reikia tvarkyti laikantis vietinių reikalavimų.

Vaistinį preparatą Ampicillin/Sulbactam TZF galima leisti į raumenis arba į veną, paruošus toliau nurodytos koncentracijos tirpalus:

	Bendra dozė
(mg)
	Ampicilino / sulbaktamo dozė
(mg)
	Pakuotė
	Tirpiklio tūris
(ml)
	Didžiausia galutinė praskiesto ampicilino / sulbaktamo koncentracija (mg/ml)

	750 
1500 
3000
	500 / 250 
1000 / 500
2000 / 1000
	20 ml
20 ml
20 ml
	1,6
3,2
6,4
	250 / 125 
250 / 125 
250 / 125 



Injekcija į raumenis
Ampicillin/Sulbactam TZF reikia ištirpinti atitinkamame kiekyje (žr. aukščiau pateiktą lentelę) sterilaus injekcinio vandens arba kito suderinamo tirpalo (pvz., izotoninio natrio chlorido tirpalo) (žr. 6.3 skyriuje pateiktą lentelę). Siekiant sumažinti injekcijos sukeliamą skausmą, tirpalui ruošti galima vartoti sterilų 0,5 % bevandenio lidokaino hidrochlorido tirpalą.
Tirpalą reikia suleisti giliai į stambų raumenį.

Injekcija į veną
Ampicillin/Sulbactam TZF reikia ištirpinti atitinkamame kiekyje (žr. aukščiau pateiktą lentelę) sterilaus injekcinio vandens arba kito suderinamo tirpalo (pvz., izotoninio natrio chlorido tirpalo) (žr. 6.3 skyriuje pateiktą lentelę) ir lėtai suleisti (ne greičiau kaip per 3 minutes).

Infuzija į veną
Tirpalą, paruoštą kaip injekcijai į veną, reikia papildomai praskiesti vienu iš 6.3 skyriuje pateiktoje lentelėje nurodytų suderinamų tirpalų (nevartoti injekcinio vandens) iki 50–100 ml tūrio. Infuziją į veną reikia suleisti per 15–30 minučių.
Siekiant užtikrinti, kad vaistinis preparatas visiškai ištirptų, reikia palaukti kelias minutes, kol veikliosios medžiagos visiškai ištirps ir išnyks putos.

Sulbaktamo natrio druska yra suderinama su dauguma į veną vartojamų tirpiklių, tačiau ampicilino natrio druska, taigi ir Ampicillin/Sulbactam TZF, yra mažiau stabili tirpaluose, kuriuose yra angliavandenių, todėl vaistinio preparato negalima maišyti su kraujo produktais ar baltymų hidrolizatais.

Ampicilinas, taigi ir Ampicillin/Sulbactam TZF, yra nesuderinamas su aminoglikozidais, todėl jų negalima maišyti toje pačioje talpyklėje.


7.	REGISTRUOTOJAS

Tarchomińskie Zakłady Farmaceutyczne “Polfa” Spółka Akcyjna
ul. A. Fleminga 2
03-176 Warszawa
Lenkija


8.	REGISTRACIJOS PAŽYMĖJIMO NUMERIS (-IAI) 

	500 mg/250 mg
LT/1/26/6071/001 – N1
LT/1/26/6071/002 – N10
LT/1/26/6071/003 – N50
	1000 mg/500 mg
LT/1/26/6072/001 – N1
LT/1/26/6072/002 – N10
LT/1/26/6072/003 – N50
	2000 mg/1000 mg
LT/1/26/6073/001 – N1
LT/1/26/6073/002 – N10
LT/1/26/6073/003 – N50




9.	REGISTRAVIMO / PERREGISTRAVIMO DATA
 
Registravimo data 2026 m. liepos 17 d.


10.	TEKSTO PERŽIŪROS DATA

2026 m. liepos 17 d.


Išsami informacija apie šį vaistinį preparatą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/
























II PRIEDAS

REGISTRACIJOS SĄLYGOS

A.	GAMINTOJAS (-AI), ATSAKINGAS (-I) UŽ SERIJŲ IŠLEIDIMĄ

B.	TIEKIMO IR VARTOJIMO SĄLYGOS AR APRIBOJIMAI


A. 	GAMINTOJAS (-AI), ATSAKINGAS (-I) UŽ SERIJŲ IŠLEIDIMĄ

Gamintojo (-ų), atsakingo (-ų) už serijų išleidimą, pavadinimas (-ai) ir adresas (-ai)

Tarchomińskie Zakłady Farmaceutyczne “Polfa” Spółka Akcyjna
ul. A. Fleminga 2
03-176 Warszawa
Lenkija


[bookmark: _Toc129243254][bookmark: _Toc129243129]B.	TIEKIMO IR VARTOJIMO SĄLYGOS AR APRIBOJIMAI 

Receptinis vaistinis preparatas.

























III PRIEDAS

ŽENKLINIMAS IR PAKUOTĖS LAPELIS

























A. ŽENKLINIMAS



INFORMACIJA ANT IŠORINĖS PAKUOTĖS

KARTONO DĖŽUTĖ


1.	VAISTINIO PREPARATO PAVADINIMAS

[bookmark: _Hlk137642891]Ampicillin/Sulbactam TZF 500 mg/250 mg milteliai injekciniam ar infuziniam tirpalui
Ampicillin/Sulbactam TZF 1000 mg/500 mg milteliai injekciniam ar infuziniam tirpalui
Ampicillin/Sulbactam TZF 2000 mg/1000 mg milteliai injekciniam ar infuziniam tirpalui
ampicillinum/sulbactamum


2.	VEIKLIOJI (-IOS) MEDŽIAGA (-OS) IR JOS (-Ų) KIEKIS (-IAI)

Kiekviename flakone yra 500 mg ampicilino (ampicilino natrio druskos pavidalu) ir 250 mg sulbaktamo (sulbaktamo natrio druskos pavidalu).
Kiekviename flakone yra 1000 mg ampicilino (ampicilino natrio druskos pavidalu) ir 500 mg sulbaktamo (sulbaktamo natrio druskos pavidalu).
[bookmark: _Hlk228884634]Kiekviename flakone yra 2000 mg ampicilino (ampicilino natrio druskos pavidalu) ir 1000 mg sulbaktamo (sulbaktamo natrio druskos pavidalu).


3.	PAGALBINIŲ MEDŽIAGŲ SĄRAŠAS

Šio vaisto sudėtyje yra natrio. 
Daugiau informacijos pateikta pakuotės lapelyje.


4.	FARMACINĖ FORMA IR KIEKIS PAKUOTĖJE

Milteliai injekciniam ar infuziniam tirpalui
1 flakonas
10 flakonų
50 flakonų


5.	VARTOJIMO METODAS IR BŪDAS (-AI)

Prieš vartojimą perskaitykite pakuotės lapelį.
Leisti į raumenis arba į veną.


6.	SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASTEBIMOJE IR NEPASIEKIAMOJE VIETOJE

Laikyti vaikams nepastebimoje ir nepasiekiamoje vietoje.


7.	KITAS (-I) SPECIALUS (-ŪS) ĮSPĖJIMAS (-AI) (JEI REIKIA)


8.	TINKAMUMO LAIKAS

EXP: {mm MMMM}

Tinkamumo laikas po flakono atidarymo ir paruošus tirpalą – žr. pakuotės lapelį.


9.	SPECIALIOS LAIKYMO SĄLYGOS

Paruošto tirpalo laikymo sąlygos – žr. pakuotės lapelį.


10.	SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKŲ TVARKYMO (JEI REIKIA)


11.	REGISTRUOTOJO PAVADINIMAS IR ADRESAS

Tarchomińskie Zakłady Farmaceutyczne “Polfa” Spółka Akcyjna, ul. A. Fleminga 2, 03-176 Warszawa, Lenkija

[bookmark: _Hlk165964997]{registruotojo logotipas}


12.	REGISTRACIJOS PAŽYMĖJIMO NUMERIS (-IAI)

<500 mg/250 mg>
LT/1/26/6071/001 – N1
LT/1/26/6071/002 – N10
LT/1/26/6071/003 – N50
<1000 mg/500 mg>
LT/1/26/6072/001 – N1
LT/1/26/6072/002 – N10
LT/1/26/6072/003 – N50
<2000 mg/1000 mg>
LT/1/26/6073/001 – N1
LT/1/26/6073/002 – N10
LT/1/26/6073/003 – N50


13.	SERIJOS NUMERIS

Lot:


14.	PARDAVIMO (IŠDAVIMO) TVARKA 

Receptinis vaistas.


15.	VARTOJIMO INSTRUKCIJA


16.	INFORMACIJA BRAILIO RAŠTU

Priimtas pagrindimas informacijos Brailio raštu nepateikti.


17.	UNIKALUS IDENTIFIKATORIUS – 2D BRŪKŠNINIS KODAS

2D brūkšninis kodas su nurodytu unikaliu identifikatoriumi.


18.	UNIKALUS IDENTIFIKATORIUS – ŽMONĖMS SUPRANTAMI DUOMENYS

PC: {numeris} 
SN: {numeris} 
NN: {numeris} 

MINIMALI INFORMACIJA ANT MAŽŲ VIDINIŲ PAKUOČIŲ

FLAKONAS


1.	VAISTINIO PREPARATO PAVADINIMAS IR VARTOJIMO BŪDAS (-AI)

Ampicillin/Sulbactam TZF 500 mg/250 mg milteliai injekciniam ar infuziniam tirpalui
Ampicillin/Sulbactam TZF 1000 mg/500 mg milteliai injekciniam ar infuziniam tirpalui
Ampicillin/Sulbactam TZF 2000 mg/1000 mg milteliai injekciniam ar infuziniam tirpalui
ampicillinum/sulbactamum

i.m./i.v.


2.	VARTOJIMO METODAS


3.	TINKAMUMO LAIKAS

EXP: {mm MMMM}


4.	SERIJOS NUMERIS

Lot:


5.	KIEKIS (MASĖ, TŪRIS ARBA VIENETAI)

500 mg/250 mg
1000 mg/500 mg
2000 mg/1000 mg


6.	KITA

{registruotojo logotipas}

























B. PAKUOTĖS LAPELIS


Pakuotės lapelis: informacija pacientui

Ampicillin/Sulbactam TZF 500 mg/250 mg milteliai injekciniam ar infuziniam tirpalui
Ampicillin/Sulbactam TZF 1000 mg/500 mg milteliai injekciniam ar infuziniam tirpalui
Ampicillin/Sulbactam TZF 2000 mg/1000 mg milteliai injekciniam ar infuziniam tirpalui
ampicilinas/sulbaktamas

Atidžiai perskaitykite visą šį lapelį, prieš pradėdami vartoti vaistą, nes jame pateikiama Jums svarbi informacija.
· Neišmeskite šio lapelio, nes vėl gali prireikti jį perskaityti. 
· Jeigu kiltų daugiau klausimų, kreipkitės į gydytoją.
-	Šis vaistas skirtas tik Jums, todėl kitiems žmonėms jo duoti negalima. Vaistas gali jiems pakenkti (net tiems, kurių ligos požymiai yra tokie patys kaip Jūsų). 
· Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją. Žr. 4 skyrių.

Apie ką rašoma šiame lapelyje?

1.	Kas yra Ampicillin/Sulbactam TZF ir kam jis vartojamas
2.	Kas žinotina prieš vartojant Ampicillin/Sulbactam TZF
3.	Kaip vartoti Ampicillin/Sulbactam TZF
4.	Galimas šalutinis poveikis
5.	Kaip laikyti Ampicillin/Sulbactam TZF
6.	Pakuotės turinys ir kita informacija


1.	Kas yra Ampicillin/Sulbactam TZF ir kam jis vartojamas

Ampicillin/Sulbactam TZF yra sudėtinis vaistas, kurio sudėtyje yra betalaktamazių inhibitoriaus sulbaktamo ir plataus veikimo spektro penicilino ampicilino.
Ampicillin/Sulbactam TZF veiksmingas gydant bakterines infekcijas suaugusiesiems, paaugliams ir vaikams nuo 0 metų amžiaus, nes jis ne tik slopina jautrių bakterijų augimą, bet daugeliu atvejų jas ir sunaikina.

Ampicillin/Sulbactam TZF vartojamas ampicilinui / sulbaktamui jautrių bakterijų sukeltoms infekcijoms gydyti, pvz.:
· viršutinių ir apatinių kvėpavimo takų infekcijoms, įskaitant sinusitą (nustačius tinkamą diagnozę), vidurinės ausies uždegimą, epiglotitą ir bakterinę pneumoniją; 
· šlapimo takų infekcijoms (pielonefritui); 
· pilvo ertmės infekcijoms, įskaitant peritonitą, cholecistitą, gimdos gleivinės uždegimą ir bakterinį mažojo dubens uždegimą; 
· bakteriniam kraujo užkrėtimui, atsiradusiam kaip pirminių infekcijų komplikacija, gydyti ampicilinu / sulbaktamu; 
· odos ir minkštųjų audinių infekcijoms.

Ampicillin/Sulbactam TZF taip pat vartojamas pooperacinių žaizdų infekcijų profilaktikai po pilvo ir dubens operacijų, pvz., cezario pjūvio.


2.	Kas žinotina prieš vartojant Ampicillin/Sulbactam TZF

Ampicillin/Sulbactam TZF vartoti draudžiama
· jeigu yra alergija (padidėjęs jautrumas) veikliosioms medžiagoms arba penicilinams, atkreipkite dėmesį, kad gali pasireikšti kryžminė alergija cefalosporinams; 
· pacientams, sergantiems infekcine mononukleoze ir limfoleukemija, nes jiems dažniau pasireiškia į tymus panašios odos reakcijos; 
· jeigu vaistas leidžiamas į raumenis, reikia atsižvelgti į lidokaino kontraindikacijas, jei taikoma. 

Įspėjimai ir atsargumo priemonės
Pasitarkite su gydytoju arba vaistininku, prieš pradėdami vartoti Ampicillin/Sulbactam TZF.

Jeigu pasireiškia pilvo skausmas, niežulys, tamsus šlapimas, odos ar akių pageltimas, pykinimas arba bendras negalavimas, nedelsdami kreipkitės į gydytoją. Šie požymiai gali rodyti kepenų pažeidimą, kuris gali pasireikšti vartojant ampiciliną / sulbaktamą.

Gauta pranešimų apie sunkias odos reakcijas, įskaitant Stivenso-Džonsono (Stevens-Johnson) sindromą, toksinę epidermio nekrolizę, vaisto sukeltą reakciją su eozinofilija ir sisteminiais simptomais (DRESS) bei ūminę generalizuotą egzanteminę pustuliozę (ŪGEP), susijusias su gydymu Ampicillin/Sulbactam TZF. Jeigu pasireiškia bet kuris iš 4 skyriuje aprašytų simptomų, nedelsdami kreipkitės medicininės pagalbos.

Specialių atsargumo priemonių reikia: vartojant Ampicillin/Sulbactam TZF:
· jeigu sergate bronchine astma, dilgėline arba šienlige, prieš pradėdami gydymą pasakykite gydytojui;
· jeigu yra padidėjęs jautrumas penicilinams, cefalosporinams arba kitoms medžiagoms ar sergate alerginėmis ligomis. Kaip ir vartojant kitų penicilinų, gydant Ampicillin/Sulbactam TZF kartais gali pasireikšti sunkios padidėjusio jautrumo reakcijos (anafilaksinis šokas). Tokios reakcijos rizika ypač didelė pacientams, kuriems yra nustatytas padidėjęs jautrumas penicilinams arba sergantiems kitomis alerginėmis ligomis. Todėl prieš pradedant gydymą Ampicillin/Sulbactam TZF reikia išsiaiškinti, ar tokio padidėjusio jautrumo nėra. Pasireiškus alerginei reakcijai, Ampicillin/Sulbactam TZF vartojimą reikia nedelsiant nutraukti ir gydytojas pradės tinkamą gydymą. Sunkioms anafilaksinėms reakcijoms gydyti reikia vartoti adrenalino. Prireikus taip pat skiriama deguonies, gali būti atliekama intubacija ir leidžiama gliukokortikoidų į veną (žr. 4 skyriaus poskyrį „Nedelsdami pasakykite gydytojui, jeigu pasireiškė toliau išvardytas sunkus šalutinis poveikis:“);
· jeigu gydymo Ampicillin/Sulbactam TZF metu pradeda gausiai daugintis nejautrūs mikroorganizmai, įskaitant grybelius, tokiu atveju gydytojas imsis atitinkamų priemonių;
· jeigu gydymo Ampicillin/Sulbactam TZF metu arba per 2 mėnesius po gydymo pasireiškia sunkus, nepraeinantis viduriavimas, tokiu atveju nedelsdami kreipkitės į gydytoją, nes tai gali būti antibiotikų sukeltas žarnyno uždegimas. Jam būdingas vandeningas viduriavimas arba viduriavimas kelis kartus per dieną, karščiavimas ir stiprūs pilvo spazmai, kurie gali būti kartu su kraujo ir gleivių pasišalinimu. Tokiu atveju negalima vartoti vaistų, slopinančių arba lėtinančių žarnyno judesius;
· kai vaistas leidžiamas į raumenis naujagimiams, kūdikiams ir mažiems vaikams. Naujagimiams, kūdikiams ir jaunesniems kaip 2 metų vaikams vaistą į raumenis galima leisti tik tuo atveju, jeigu mažai tikėtina, kad vartojant kitais būdais bus pasiektas pageidaujamas poveikis.
· jeigu Ampicillin/Sulbactam TZF vartojate ilgą laiką, ilgalaikio gydymo metu gydytojas tikrins kepenų ir inkstų funkcijos rodmenis bei kraujo ląstelių kiekį. Turite reguliariai atlikti gydytojo paskirtus laboratorinius tyrimus.

Kiti vaistai ir Ampicillin/Sulbactam TZF
Jeigu vartojate ar neseniai vartojote kitų vaistų arba dėl to nesate tikri, apie tai pasakykite gydytojui ar vaistininkui.

Toliau išvardyti vaistai, vartojami kartu su Ampicillin/Sulbactam TZF, gali keisti Ampicillin/Sulbactam TZF poveikį arba Ampicillin/Sulbactam TZF gali keisti jų poveikį:
· acetilsalicilo rūgštis, indometacinas ir fenilbutazonas (vaistai nuo skausmo) lėtina penicilinų šalinimą; 
· probenecidas (vaistas podagrai gydyti) mažina ampicilino ir sulbaktamo šalinimą bei didina šalutinio poveikio riziką. Tačiau, šis poveikis taip pat gali būti panaudotas kai kurioms ligoms gydyti;
· kraują skystinantys vaistai (antikoaguliantai): kartu vartojami kraują skystinantys vaistai gali sustiprinti į veną arba į raumenis vartojamų penicilinų poveikį kraujo krešėjimui;
· metotreksatas (vaistas reumatinėms ligoms gydyti): kartu vartojami penicilinai mažina metotreksato šalinimą, todėl gali sustiprėti šio vaisto šalutinis poveikis;
· alopurinolis (vaistas podagrai gydyti): kartu vartojant alopurinolį ir ampiciliną, reikšmingai padidėja odos išbėrimo dažnis, palyginti su vien ampicilino vartojimu; 
· aminoglikozidai (tam tikra antibiotikų grupė): ampiciliną sumaišius su aminoglikozidais, susilpnėja abiejų veikliųjų medžiagų poveikis; 
· bakteriostatiniai vaistai (antibiotikai, slopinantys bakterijų augimą ar dauginimąsi, pvz., tetraciklinai, eritromicinas, chloramfenikolis, sulfonamidai): dėl galimo poveikio susilpnėjimo reikia vengti jų vartoti kartu su Ampicillin/Sulbactam TZF.

Sąveika su laboratoriniais tyrimais 
· Vartojant Ampicillin/Sulbactam TZF, nefermentinių gliukozės nustatymo šlapime tyrimų rezultatai gali būti klaidingai teigiami. Tokiais atvejais gliukozę reikia nustatyti fermentiniu metodu; 
· taip pat galimi klaidingi urobilinogeno tyrimo (atliekamo šlapime) rezultatai; 
· kartu vartojant ampiciliną / sulbaktamą, nėščioms moterims gali pakisti hormonų koncentracija.

Nėštumas, žindymo laikotarpis ir vaisingumas
Jeigu esate nėščia, žindote kūdikį, manote, kad galbūt esate nėščia, arba planuojate pastoti, tai prieš vartodama šį vaistą pasitarkite su gydytoju arba vaistininku.

Ampicillin/Sulbactam TZF nėštumo metu galima vartoti tik gydytojui atidžiai įvertinus naudos ir rizikos santykį.

Ampicillin/Sulbactam TZF žindymo laikotarpiu galima vartoti tik gydytojui atidžiai įvertinus naudos ir rizikos santykį. Žindyvei vartojant Ampicillin/Sulbactam TZF, kūdikiui gali pasireikšti šalutinis poveikis, pvz., viduriavimas.

Tyrimai su gyvūnais reprodukcinei funkcijai ar vaisingumui žalingo Ampicillin/Sulbactam TZF poveikio neparodė.

Vairavimas ir mechanizmų valdymas
Poveikis gebėjimui vairuoti ir valdyti mechanizmus nežinomas, tačiau reikia atsižvelgti į tai, kad pavartojus antibiotikų retais atvejais gali pasireikšti svaigulys, nuovargis arba mieguistumas. Pasireiškus tokiems simptomams, vairuoti ir valdyti mechanizmų negalima.

Ampicillin/Sulbactam TZF sudėtyje yra natrio
Ampicillin/Sulbactam TZF 500 mg/250 mg
Kiekviename šio vaisto flakone yra maždaug 53,5 mg (2,38 mmol) natrio (valgomosios druskos sudedamosios dalies). Tai atitinka 2,68 % didžiausios rekomenduojamos natrio paros normos suaugusiesiems.

Ampicillin/Sulbactam TZF 1000 mg/500 mg
Kiekviename šio vaisto flakone yra maždaug 107 mg (4,65 mmol) natrio (valgomosios druskos sudedamosios dalies). Tai atitinka 5,35 % didžiausios rekomenduojamos natrio paros normos suaugusiesiems.

Ampicillin/Sulbactam TZF 2000 mg/1000 mg
Kiekviename šio vaisto flakone yra maždaug 210 mg (9,13 mmol) natrio (valgomosios druskos sudedamosios dalies). Tai atitinka 10,5 % didžiausios rekomenduojamos natrio paros normos suaugusiesiems.

Apskaičiuojant bendrą natrio kiekį paruoštame ir praskiestame vaisto tirpale, reikia atsižvelgti į tirpiklio sudėtyje esantį natrio kiekį.
Didžiausia šio vaisto paros dozė – 12 g (8 g ampicilino ir 4 g sulbaktamo natrio druskos) (žr. 3 skyrių) – sudarytų 920,8 mg natrio kiekį, kuris atitinka 46 % PSO rekomenduojamos didžiausios natrio paros normos. Šis vaistas priskiriamas vaistams, kurių sudėtyje yra didelis natrio kiekis (žr. „Vartojimo ir ruošimo instrukcija“ skyriuje „Toliau pateikta informacija skirta tik sveikatos priežiūros specialistams“).
Į tai reikia atsižvelgti pacientams, kurių inkstų funkcija sutrikusi, ir pacientams, kurie riboja natrio kiekį maiste.


3.	Kaip vartoti Ampicillin/Sulbactam TZF

Šis vaistas nėra skirtas savarankiškam vartojimui.
Vaistą pacientui suleis apmokytas sveikatos priežiūros specialistas, t. y. gydytojas arba slaugytojas.
Ampicillin/Sulbactam TZF galima leisti į raumenis (į raumenį), į veną (į veną) arba infuzuoti į veną.

Ampicilinui / sulbaktamui jautrių bakterijų sukeltų infekcijų gydymas:

Jums reikalingą paros dozę individualiai nustatys gydytojas. Jeigu gydytojas nenurodė kitaip, įprasta dozė yra tokia:

Suaugusieji ir paaugliai, sveriantys 40 kg ar daugiau
Atsižvelgiant į infekcijos sunkumą, reikia vartoti nuo 1,5 g (1 g ampicilino / 0,5 g sulbaktamo) iki 12 g (8 g ampicilino / 4 g sulbaktamo) Ampicillin/Sulbactam TZF paros dozę, padalytą į atskiras dozes, vartojamas kas 6–8 valandas, o lengvesnių infekcijų atveju – kas 12 valandų.
Didžiausios 12 g (8 g ampicilino / 4 g sulbaktamo) paros dozės viršyti negalima.
Vartojant didesnes pirmiau nurodytas dozes, galima vartoti 3 g (2 g ampicilino / 1 g sulbaktamo) stiprumo vaisto formas.

Paaugliai, sveriantys mažiau kaip 40 kg, vaikai, kūdikiai ir naujagimiai
Paaugliams, sveriantiems mažiau kaip 40 kg, vaikams, kūdikiams ir naujagimiams nuo antrosios gyvenimo savaitės paprastai vartojama 150 mg/kg kūno svorio paros dozė (atitinkanti 100 mg/kg kūno svorio per parą ampicilino ir 50 mg/kg kūno svorio per parą sulbaktamo), padalyta į atskiras dozes, vartojamas kas 6 arba 8 valandas. Sunkių infekcijų atveju didžiausia dozė vaikams yra 300 mg/kg per parą (200 mg ampicilino / 100 mg sulbaktamo).

Pirmąją gyvenimo savaitę naujagimiams (ypač neišnešiotiems) rekomenduojama 75 mg/kg kūno svorio paros dozė (atitinkanti 50 mg/kg kūno svorio per parą ampicilino ir 25 mg/kg kūno svorio per parą sulbaktamo), padalyta į 2 atskiras dozes, vartojamas kas 12 valandų.

Pooperacinių žaizdų infekcijų profilaktika
Siekiant išvengti pooperacinių infekcijų, anestezijos pradžioje vartojama 1,5–3 g (1 g ampicilino / 0,5 g sulbaktamo iki 2 g ampicilino / 1 g sulbaktamo) Ampicillin/Sulbactam TZF dozė. Šias dozes galima kartoti kas 6–8 valandas. Jeigu nėra gydymo Ampicillin/Sulbactam TZF indikacijų, po 24 valandų vaisto vartojimą reikia nutraukti.

Pooperacinių žaizdų infekcijų profilaktika
Siekiant išvengti pooperacinių infekcijų, anestezijos indukcijos metu vartojama 1,5–3 g (1 g ampicilino / 0,5 g sulbaktamo iki 2 g ampicilino / 1 g sulbaktamo) Ampicillin/Sulbactam TZF dozė. Šias dozes galima kartoti kas 6–8 valandas. Jeigu nėra gydymo Ampicillin/Sulbactam TZF indikacijų, po 24 valandų vaisto vartojimą reikia nutraukti.

Ypatingos pacientų grupės

Pacientai, kurių inkstų funkcija sutrikusi:
pacientams, kuriems yra sunkus inkstų funkcijos sutrikimas (kreatinino klirensas yra mažesnis arba lygus 30 ml/min.), sulbaktamo ir ampicilino šalinimas yra panašus. Tokiems pacientams Ampicillin/Sulbactam TZF dozavimo intervalus reikia ilginti laikantis įprastų ampicilino vartojimo rekomendacijų.

Pacientai, kuriems atliekama dializė:
ampicilinas ir sulbaktamas hemodializės metu iš kraujotakos šalinami vienodai. Todėl Ampicillin/Sulbactam TZF reikia vartoti iš karto po dializės, o vėliau – kas 48 valandas iki kitos dializės procedūros.

Pacientai, kurių kepenų funkcija sutrikusi:
pacientams, kurių kepenų funkcija sutrikusi, dozės koreguoti nereikia.

Senyvi pacientai:
jeigu inkstų funkcija nesutrikusi, senyviems pacientams Ampicillin/Sulbactam TZF dozės koreguoti nereikia.

Jeigu gydymo metu manote, kad vaistas veikia per stipriai arba per silpnai, pasitarkite su gydytoju.

Gydymo trukmė:
gydymo trukmę nustatys gydytojas, ji priklauso nuo infekcijos eigos; paprastai gydymas trunka nuo 5 iki 14 dienų, tačiau gali būti taikomas ir ilgesnis gydymas. Karščiavimui ir kitiems klinikiniams bakterinės infekcijos simptomams išnykus, Ampicillin/Sulbactam TZF reikia vartoti dar 2 dienas.
Hemolizinių streptokokų sukeltą infekciją reikia gydyti ne trumpiau kaip 10 dienų, kad būtų išvengta ūminio reumatinio karščiavimo arba inkstų pažeidimo.

Vartojimo metodas
Ampicillin/Sulbactam TZF tirpalą galima leisti į raumenis arba į veną injekcijos ar infuzijos būdu.
Injekciją į raumenis reikia suleisti giliai į stambų raumenį. Siekiant sumažinti injekcijos sukeliamą skausmą, tirpalui ruošti galima vartoti sterilų 0,5 % bevandenio lidokaino hidrochlorido tirpalą.
Ampicilino / sulbaktamo, leidžiamo į raumenis vaikams, saugumas ir veiksmingumas nenustatytas. Injekcijos į raumenis vaikams galimos, tačiau jų reikėtų vengti.
Vartodamas injekcijas su lidokainu, gydytojas atsižvelgs į leistinas vienkartines ir paros dozes, ypač jauniausiems pacientams (didesnė nepageidaujamų reakcijų ar perdozavimo rizika).
Injekciją į veną reikia suleisti lėtai, ne greičiau kaip per 3 minutes.
Infuziją į veną reikia suleisti per 15–30 minučių.

Vartojimo metodas ir tirpalų ruošimas
Išsami informacija pateikta pakuotės lapelio pabaigoje esančiame skyriuje „Toliau pateikta informacija skirta tik sveikatos priežiūros specialistams“.

Ką daryti pavartojus per didelę Ampicillin/Sulbactam TZF dozę
Kadangi šį vaistą Jums suleis sveikatos priežiūros specialistas, mažai tikėtina, kad Jums bus suleista didesnė nei rekomenduojama dozė. Jeigu manote, kad Jums buvo suleista per didelė dozė, kuo greičiau kreipkitės į gydytoją, vaistininką arba slaugytoją. Perdozavus vaisto gali pasireikšti sunkesnis šalutinis poveikis, įskaitant centrinės nervų sistemos dirginimą ir traukulius.
Jeigu kiltų daugiau klausimų dėl šio vaisto vartojimo, kreipkitės į gydytoją, vaistininką arba slaugytoją.

Pamiršus pavartoti Ampicillin/Sulbactam TZF
Kadangi šį vaistą Jums suleis sveikatos priežiūros specialistas, mažai tikėtina, kad dozė bus praleista. Vis dėlto, jeigu manote, kad dozė buvo praleista, pasakykite gydytojui arba sveikatos priežiūros specialistui.
Negalima vartoti dvigubos dozės norint kompensuoti praleistą dozę.

Nustojus vartoti Ampicillin/Sulbactam TZF
Svarbu vartoti vaistą tiek laiko, kiek rekomenduota gydymo kursui. Nenutraukite gydymo vien dėl to, kad pasijutote geriau. Per anksti nutraukus gydymo kursą, infekcija gali atsinaujinti.

Jeigu kiltų daugiau klausimų dėl šio vaisto vartojimo, kreipkitės į gydytoją.


4.	Galimas šalutinis poveikis 

Kadangi Ampicillin/Sulbactam TZF sudėtyje yra dvi veikliosios medžiagos (ampicilinas ir sulbaktamas), gali pasireikšti abiem šioms medžiagoms būdingas šalutinis poveikis.

Nedelsdami pasakykite gydytojui, jeigu pasireikštų toliau išvardytas sunkus šalutinis poveikis:
· veido, lūpų, liežuvio ar gerklės patinimas, rijimo ar kvėpavimo pasunkėjimas (angioneurozinė edema), stiprus niežtintis išbėrimas, hipotenzija ir stiprus, dažnas arba nereguliarus širdies plakimas – sunkios alerginės reakcijos (anafilaksinio šoko) ir padidėjusio jautrumo reakcijų simptomai (dažnis nežinomas);
· krūtinės skausmas, susijęs su alerginėmis reakcijomis, kuris gali būti alergijos sukelto miokardo infarkto (Kounis sindromo) simptomas (dažnis nežinomas);
· sunkus tam tikros rūšies baltųjų kraujo ląstelių kiekio sumažėjimas (agranulocitozė), dėl kurio padidėja sunkių infekcijų rizika (dažnis nežinomas);
· rausvos, neiškilusios, į taikinį panašios arba žiedinės dėmės liemens srityje, dažnai su centre esančiomis pūslėmis, odos lupimusi ir opomis burnoje, gerklėje, nosyje, lytinių organų srityje ir akyse. Šias sunkias odos reakcijas gali lydėti karščiavimas ir į gripą panašūs simptomai (Stivenso-Džonsono sindromas, toksinė epidermio nekrolizė) (dažnis nežinomas);
· išplitęs išbėrimas, aukšta temperatūra ir padidėję limfmazgiai (DRESS sindromas / vaistų sukeltas bėrimas su eozinofilija ir sisteminiais simptomais) (dažnis nežinomas);
· raudonas, pleiskanojantis, išplitęs išbėrimas su poodiniais mazgeliais ir pūslėmis, lydimas karščiavimo. Simptomai paprastai pasireiškia gydymo pradžioje (ūminė generalizuota egzanteminė pustuliozė, ŪGEP) (dažnis nežinomas);
· sunkus, išplitęs odos uždegimas su pleiskanojimu ir odos lupimusi (eksfoliacinis dermatitas) (dažnis nežinomas);
· greiti, nevalingi raumenų susitraukimai, sukeliantys nekontroliuojamus kūno judesius (traukuliai) (dažnis nežinomas);
· sunkus storosios žarnos uždegimas su nuolatiniu viduriavimu, kurio metu išmatose būna kraujo ir gleivių, dėl Clostridioides difficile išvešėjimo (pseudomembraninis kolitas) (dažnis nežinomas);
· pilvo skausmas ir spazmai, viduriavimas ir karščiavimas, kartais lydimi pykinimo ir vėmimo – plonosios ir storosios žarnos uždegimo (enterokolito) simptomai (dažnis nežinomas);
· nuovargis ir pykinimas, odos reakcijos, pilvo skausmas, niežulys ir tamsus šlapimas, kurie gali būti kepenų pažeidimo (kepenų cholestazės) simptomai (dažnis nežinomas);
· odos arba akių baltymų pageltimas (gelta) (dažnis nežinomas);
· pilvo skausmas, pykinimas ir vėmimas – tulžies nutekėjimo sutrikimo (cholestazės) simptomai (dažnis nežinomas);
· sumažėjęs arba padidėjęs šlapimo kiekis, naktinis šlapinimasis, skausmas šonuose, galbūt lydimas karščiavimo ir išbėrimo – inkstų uždegimo (tubulointersticinio nefrito) simptomai (dažnis nežinomas).

Kiti šalutinio poveikio reiškiniai ir jų pasireiškimo dažnis

Dažni šalutinio poveikio reiškiniai (gali pasireikšti rečiau kaip 1 iš 10 asmenų):
· kraujo ląstelių skaičiaus pokyčiai (mažakraujystė, mažas trombocitų [kraujo ląstelių, dalyvaujančių kraujo krešėjime] skaičius, tam tikros baltųjų kraujo ląstelių rūšies, vadinamos eozinofilais, kiekio padidėjimas [eozinofilija]); 
· venos uždegimas po vaisto suleidimo į veną (flebitas); 
· viduriavimas, spaudimo pojūtis skrandyje, apetito sumažėjimas, vidurių pūtimas; 
· padidėjęs bilirubino kiekis kraujyje (hiperbilirubinemija); 
· skausmas injekcijos vietoje; 
· kepenų fermentų aktyvumo padidėjimas.

Nedažni šalutinio poveikio reiškiniai (gali pasireikšti rečiau kaip 1 iš 100 asmenų):
· tam tikros baltųjų kraujo ląstelių rūšies kiekio sumažėjimas (neutropenija), baltųjų kraujo ląstelių skaičiaus sumažėjimas (leukopenija);
· galvos skausmas;
· vėmimas;
· odos išbėrimas, niežėjimas, kitos odos reakcijos;
· nuovargis, negalavimas.

Reti šalutinio poveikio reiškiniai (gali pasireikšti rečiau kaip 1 iš 1 000 asmenų):
· svaigulys, mieguistumas; 
· pilvo skausmas, pykinimas, ūminis arba lėtinis liežuvio gleivinės uždegimas (glositas); 
· sąnarių skausmas.

Šalutinio poveikio reiškiniai, kurių dažnis nežinomas (negali būti apskaičiuotas pagal turimus duomenis):
· pernelyg gausus nejautrių mikroorganizmų dauginimasis;
· sunkus tam tikros baltųjų kraujo ląstelių grupės kiekio sumažėjimas (agranulocitozė), anemija dėl raudonųjų kraujo ląstelių irimo (hemolizinė anemija), trombocitopeninė purpura;
· kalio kiekio sumažėjimas kraujyje (hipokalemija);
· traukuliai, slopinimas;
· dusulys (dispnėja);
· plonosios ir storosios žarnos uždegimas (pseudomembraninis kolitas ir enterokolitas), kraujas išmatose (melena), virškinimo sutrikimai (dispepsija), burnos gleivinės uždegimas (stomatitas), liežuvio spalvos pakitimas;
· kepenų uždegimas, tulžies kaupimasis, kepenų funkcijos sutrikimas;
· inkstų uždegimas (tubulointersticinis nefritas);
· reakcija injekcijos vietoje;
· laikinas ir nedidelis kreatinfosfokinazės (KFK) aktyvumo padidėjimas.

Pranešimas apie šalutinį poveikį
Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui, vaistininkui arba slaugytojui. Pranešimą apie šalutinį poveikį galite užpildyti ir pateikti Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/ nurodytais būdais arba paskambinti nemokamu telefonu +370 800 73 568. Pranešdami apie šalutinį poveikį galite mums padėti gauti daugiau informacijos apie šio vaisto saugumą


5.	Kaip laikyti Ampicillin/Sulbactam TZF

Šį vaistą laikykite vaikams nepastebimoje ir nepasiekiamoje vietoje.
Šiam vaistui specialių laikymo sąlygų nereikia.

Ant pakuotės po „EXP“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.


6.	Pakuotės turinys ir kita informacija

Ampicillin/Sulbactam TZF sudėtis
Veikliosios medžiagos yra ampicilinas (ampicilino natrio druskos pavidalu) ir sulbaktamas (sulbaktamo natrio druskos pavidalu).

Ampicillin/Sulbactam TZF 500 mg/250 mg: kiekviename flakone yra 500 mg ampicilino ir 250 mg sulbaktamo.
Ampicillin/Sulbactam TZF 1000 mg/500 mg: kiekviename flakone yra 1000 mg ampicilino ir 500 mg sulbaktamo.
Ampicillin/Sulbactam TZF 2000 mg/1000 mg: kiekviename flakone yra 2000 mg ampicilino ir 1000 mg sulbaktamo.

Informacija apie natrio kiekį pateikta 2 skyriuje.

Vaisto sudėtyje nėra jokių kitų pagalbinių medžiagų.

Ampicillin/Sulbactam TZF išvaizda ir kiekis pakuotėje
Balti ar balkšvi milteliai. Paruošto tirpalo pH yra 8,0–10,0.

Pakuotė: 1 flakonas, 10 flakonų arba 50 flakonų kartoninėje dėžutėje.
Gali būti tiekiamos ne visų dydžių pakuotės.

Registruotojas ir gamintojas
Tarchomińskie Zakłady Farmaceutyczne “Polfa” Spółka Akcyjna
ul. A. Fleminga 2
03-176 Warszawa
Lenkija

Šis vaistas Europos ekonominės erdvės valstybėse narėse registruotas tokiais pavadinimais:
	[bookmark: _Hlk63329322]Lenkija
	Acisul

	Austrija
	Ampicillin/Sulbactam TZF 500 mg/250 mg Pulver zur Herstellung einer Injektions-/Infusionslösung
Ampicillin/Sulbactam TZF 1000 mg/500 mg Pulver zur Herstellung einer Injektions-/Infusionslösung
Ampicillin/Sulbactam TZF 2000 mg/1000 mg Pulver zur Herstellung einer Injektions-/Infusionslösung

	Bulgarija
	Асулбам 500 mg / 250 mg прах за инжекционен/инфузионен разтвор
Асулбам 1000 mg / 500 mg прах за инжекционен/инфузионен разтвор 
Асулбам 2000 mg / 1000 mg прах за инжекционен/инфузионен разтвор
Асулбам 500 mg / 250 mg прах за инжекционен/инфузионен разтвор
Асулбам 1000 mg / 500 mg прах за инжекционен/инфузионен разтвор 
Асулбам 2000 mg / 1000 mg прах за инжекционен/инфузионен разтвор 
Asulbam 500 mg / 250 mg powder for solution for injection/infusion
Asulbam 1000 mg / 500 mg powder for solution for injection/infusion
Asulbam 2000 mg / 1000 mg powder for solution for injection/infusion

	Kipras
	Ampicillin/Sulbactam TZF

	Čekija
	Ampicillin/Sulbactam Olikla

	Estija
	Ampicillin/Sulbactam TZF

	Kroatija
	Ampicilin/sulbaktam TZF 500 mg/250 mg prašak za otopinu za injekciju/infuziju,
Ampicilin/sulbaktam TZF 1000 mg/500 mg prašak za otopinu za injekciju/infuziju,
Ampicilin/sulbaktam TZF 2000 mg/1000 mg prašak za otopinu za injekciju/infuziju

	Vengrija
	Ampicillin/Sulbactam TZF 500 mg/250 mg por oldatos injekcióhoz/infúzióhoz
Ampicillin/Sulbactam TZF 1000 mg/500 mg por oldatos injekcióhoz/infúzióhoz
Ampicillin/Sulbactam TZF 2000 mg/1000 mg por oldatos injekcióhoz/infúzióhoz

	Lietuva
	Ampicillin/Sulbactam TZF 500 mg/250 mg milteliai injekciniam ar infuziniam tirpalui
Ampicillin/Sulbactam TZF 1000 mg/500 mg milteliai injekciniam ar infuziniam tirpalui
Ampicillin/Sulbactam TZF 2000 mg/1000 mg milteliai injekciniam ar infuziniam tirpalui

	Latvija
	Ampicillin/Sulbactam TZF 500 mg/250 mg pulveris injekciju/infūziju šķīduma pagatavošanai
Ampicillin/Sulbactam TZF 1000 mg/500 mg pulveris injekciju/infūziju šķīduma pagatavošanai
Ampicillin/Sulbactam TZF 2000 mg/1000 mg pulveris injekciju/infūziju šķīduma pagatavošanai

	Slovakija
	Ampicillin/Sulbactam Olikla 1000 mg + 500 mg prášok na injekčný/infúzny roztok
Ampicillin/Sulbactam Olikla 2000 mg + 1000 mg prášok na injekčný/infúzny roztok



Šis pakuotės lapelis paskutinį kartą peržiūrėtas 2026-07-17.


Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/.
---------------------------------------------------------------------------------------------------------------------

Toliau pateikta informacija skirta tik sveikatos priežiūros specialistams.
[bookmark: _Hlk136337534]
Vartojimo ir ruošimo instrukcija

Prieš vartojimą tirpalą reikia apžiūrėti. Tirpalas turi būti skaidrus ir jame praktiškai neturi būti dalelių.
Nesuvartotą vaistinį preparatą ar atliekas reikia tvarkyti laikantis vietinių reikalavimų.

Vaistinį preparatą Ampicillin/Sulbactam TZF galima leisti į raumenis arba į veną, paruošus toliau nurodytos koncentracijos tirpalus:

	Bendra dozė
(mg)
	Ampicilino / sulbaktamo dozė
(mg)
	Pakuotė
	Tirpiklio tūris
(ml)
	Didžiausia galutinė praskiesto ampicilino/ sulbaktamo koncentracija (mg/ml)

	750 
1500 
3000
	500 / 250 
1000 / 500
2000 / 1000
	20 ml
20 ml
20 ml
	1,6
3,2
6,4
	250 / 125 
250 / 125 
250 / 125 



Injekcija į raumenis
Ampicillin/Sulbactam TZF reikia ištirpinti atitinkamame kiekyje (žr. aukščiau pateiktą lentelę) sterilaus injekcinio vandens arba kito suderinamo tirpalo (pvz., izotoninio natrio chlorido tirpalo) (žr. toliau pateiktą lentelę). Siekiant sumažinti injekcijos sukeliamą skausmą, tirpalui ruošti galima vartoti sterilų 0,5 % bevandenio lidokaino hidrochlorido tirpalą.
Tirpalą reikia suleisti giliai į stambų raumenį.

Injekcija į veną
Ampicillin/Sulbactam TZF reikia ištirpinti atitinkamame kiekyje (žr. aukščiau pateiktą lentelę) sterilaus injekcinio vandens arba kito suderinamo tirpalo (pvz., izotoninio natrio chlorido tirpalo) (žr. toliau pateiktą lentelę) ir lėtai suleisti (ne greičiau kaip per 3 minutes).

Infuzija į veną
Tirpalą, paruoštą kaip injekcijai į veną, reikia papildomai praskiesti vienu iš toliau pateiktoje lentelėje nurodytų suderinamų tirpalų (nevartoti injekcinio vandens) iki 50–100 ml tūrio. Infuziją į veną reikia suleisti per 15–30 minučių.
Siekiant užtikrinti, kad vaistinis preparatas visiškai ištirptų, reikia palaukti kelias minutes, kol veikliosios medžiagos visiškai ištirps ir išnyks putos.

Sulbaktamo natrio druska yra suderinama su dauguma į veną vartojamų tirpiklių, tačiau ampicilino natrio druska, taigi ir Ampicillin/Sulbactam TZF, yra mažiau stabili tirpaluose, kuriuose yra angliavandenių, todėl vaistinio preparato negalima maišyti su kraujo produktais ar baltymų hidrolizatais.

Ampicilinas, taigi ir Ampicillin/Sulbactam TZF, yra nesuderinamas su aminoglikozidais, todėl jų negalima maišyti toje pačioje talpyklėje.

Atidarytas flakonas ir paruoštas tirpalas
Koncentruotą injekcinį tirpalą, skirtą leisti į raumenis, reikia suvartoti per 1 valandą po paruošimo.

Injekcinio arba infuzinio tirpalo, skirto leisti į veną, stabilumas priklauso nuo naudojamo skiediklio ir laikymo temperatūros.

	
Skiediklis
	Galutinė koncentracija (mg/ml)
	Pakavimo medžiaga
	Stabilumo trukmė po paruošimo (val.)

	
	
	
	Temperatūra (°C)

	
	
	
	5 (°C)
	25 (°C)

	
Injekcinis vanduo
	375 (250/125)
	Stiklas
	-
	Iš karto po paruošimo

	
	187,5 (125/62,5)
	
	-
	Iš karto po paruošimo

	
	30 (20/10)
	Poliolefinai
	1
	-

	Injekcinis vanduo
(prieš paruošimą ištirpinant 3,2 ml arba 6,4 ml injekcinio vandens)
	45 (30/15)
	Poliolefinai
	1
	Iš karto po paruošimo

	0,5 % lidokaino hidrochlorido injekcinis tirpalas
	375 (250/125)
	Stiklas
	Iš karto po paruošimo 

	
	187,5 (125/62,5)
	
	Iš karto po paruošimo 

	0,9 % natrio chlorido tirpalas
	375 (250/125)
	Stiklas
	-
	Iš karto po paruošimo

	
	187,5 (125/62,5)
	
	Iš karto po paruošimo

	
	30 (20/10)
	Poliolefinai
	Iš karto po paruošimo
	-

	0,9 % natrio chlorido tirpalas
(prieš paruošimą ištirpinant 3,2 ml arba 6,4 ml injekcinio vandens)
	45 (30/15)
	Poliolefinai
	Iš karto po paruošimo

	Ringerio laktato tirpalas
(prieš paruošimą ištirpinant 3,2 ml arba 6,4 ml injekcinio vandens)
	45 (30/15)
	Poliolefinai
	1
	Iš karto po paruošimo



Cheminis ir fizinis paruošto vartoti vaistinio preparato stabilumas nustatytas pirmiau pateiktoje lentelėje nurodytą laiką ir laikymo sąlygomis. Negalima šaldyti.

Mikrobiologiniu požiūriu vaistinį preparatą reikia vartoti nedelsiant, nebent atidarymo, tirpinimo ar skiedimo metodas pašalina mikrobinės taršos riziką.
Jeigu vaistinis preparatas nevartojamas iš karto, už tinkamą laikymo trukmę ir sąlygas po paruošimo atsako vartotojas.

Nesuderinamumas
Ampicillin/Sulbactam TZF ir aminoglikozidų tirpalus reikia ruošti ir vartoti atskirai, nes visi aminopenicilinai in vitro inaktyvuoja aminoglikozidus.
Sulbaktamo natrio druska yra suderinama su dauguma intraveninių tirpalų, tačiau ampicilino natrio druska, taigi ir Ampicillin/Sulbactam TZF, yra mažiau stabili tirpaluose, kuriuose yra angliavandenių. Todėl šio vaistinio preparato negalima maišyti su kraujo produktais ar baltymų hidrolizatais.

Perdozavimas
Duomenų apie ūminį ampicilino ir sulbaktamo toksinį poveikį žmonėms yra nedaug. Perdozavus ampicilino / sulbaktamo, galima tikėtis dažnesnio 4.8 skyriuje aprašyto poveikio pasireiškimo. Reikia atsižvelgti į tai, kad didelė betalaktaminių antibiotikų koncentracija smegenų skystyje gali sukelti neurologinius sutrikimus, įskaitant traukulius. Pasireiškus traukuliams, prireikus rekomenduojama sedacija diazepamu. Kadangi tiek ampicilinas, tiek sulbaktamas šalinami hemodializės būdu, pacientams, kurių inkstų funkcija sutrikusi, perdozavimo atveju ši procedūra gali paspartinti jų eliminaciją.
